Wir, nachbenempt₎ Ludwig Zechender, ✳ schulth̄s ze Arow, Benedict Henniggky, vogt ze Schenkenberg, und Ruͦdolff Niesszly, wirt zum Sternen ze Brugg,
bekennend und tuͦnd kund mengklichem mit disem brieff, ✳ als unser gnedig frown̄ von Kùngszveldn̄ ir var ze Stilli in vˀgangnˀ zit von Hansen Birkingˀs
seligen handn̄ ✳ widerumb in sin und der andern näch puren von Stilli handen gemeinlich brächt und umb saͤchtzaͤchen pfund haller gelichen hand, ✳ näch
lut und sag der brieffen vormaln darumb gebn̄. ✳ und aber nächmäln etwas vordrung und anspräch von den von Louffembgˀ uff und an den zins vom
var erwachsen sind, ✳ das der achttond teil des zinsz, ✳ wie das var je zuͦ zitten gelichn̄ wrde, an ein pfruͦnd daselbs gen Louffemberg gehoͤren soͤllte, ✳
da unser gnedig frown̄ dozemäl vˀmeintend, ✳ die verren soͤlltind si an den und andnˀ enden vˀträten und vˀstän. ✳ näch vil worten dar inn vˀgangen
ward das var den verren gemeinlich umb sibenzaͤchn̄ pfund gelichen, ✳ dero soͤllti si fùnffzaͤchin unsern fröwen und die ubrigen zwey den von Louffembgˀ
geben. ✳ das alles nun die verren ze ùberlaͤgen und schwer bedunkt hätt ✳ und daruff unsnˀ gnedigen frowen das var uffgeben. ✳ dar inn wir mengerley waͤg von bedn̄ ꝑthyen gesuͦcht und si näch allem handel dar inn vˀgangen, als hernäch kurztlich gemaͤlt ist, ✳ guͤtlich gericht und betragen hand. ✳ also
das die verren das var widerumb gemeinlich hinfùr von unsnˀ gnedigen fröwen zuͦ einem raͤchten erblechn̄ habn̄ und inen davon viertzaͤchn̄ pfund
jaͤrlich, uff jegklich fronvasten vierdhalb pfund, sunder alle die wil die mùntz hie disz und enhalb der Aren nit in einer satzung und waͤrung stät ✳ und si
der enren waͤrung mit dem var sovil lostind, ✳ halb an Bader, den andnˀ teil an Bruggˀ werung, uszrichten und weren, ✳ soͤllend ✳ ouch unser gnedig frown̄ den
verren in allen den sachhen, so inen des vars halb angelaͤgen sind, ✳ wenn si darumb von inen angeruͤfft werdend durch ir amptlùt, ✳ und jetwaͤderteil in
sin selbs anbringen und costen ✳ unser frown̄ ir eigen und die verren ir lechen, so verr si mùgend, ze behalt₎ hilfflich und raͤtlich sin, ✳ bis je die sachhen dem
var anligend mit frùntschafft oder mit raͤcht uff oder ab bekennt oder gesprochn̄ werdend. ✳ und waͤders dann umb je die sachhn̄ also geschicht, ✳ des soͤllēd
sich die verren benuͤgen laͤssen ✳ und unser frowen fùrer, wyter, noch anders nit bekùmbnˀ noch fùrnaͤmen, sunder dannocht näch ✳ erblechens und landsraͤcht,
nach sag der vordnˀ brieffen, ✳ die ouch allenklich in irnˀ krefften belib̄n und bestän soͤlled, bis uff den ablaͤssz des zins, endrung der mintz, und näch innhalt
dissz brieffs ✳ bi dem var und umb den zins obgemaͤlt belib̄n. ✳ und wenn unser gnedigen frown̄ waͤgen einer oder merˀ daselbs ze Stilli hinùber gefuͤrt
werden, ✳ soͤllend ✳ die wagenknecht inen mit jeklichem wagen vier wise brott vom clostˀ von gnäden und nit von raͤcht bringen, ire kind damit ze
erfroͤwen. ✳ des alles ze wärem, vestem urkùnd ✳ habend wir, obgenant₎ Ludwig Zaͤchender, Benedict Henniggky ✳ und Ruͦdolff Niesszly, jegklicher sin
eigen insigel, ✳ doch uns und unsnˀ erben gantz än schadn̄, offenlich gehenkt an diser brieffen zwen, die von worten glich lutend und gebn̄ sind uff
donstag vor sant Mattissz, des helgen zwoͤlfbotten, tag ✳ näch Cristus gebùrt viertzaͤchn̄ hundert saͤchtzig und drù järe. ✳
Schulths̄
Vogt
Niesszly